Document ID: 32010D0296

KOMISIJOS SPRENDIMAS
2010 m. gegužės 21 d.
dėl Biocidinių produktų registro sukūrimo
(pranešta dokumentu Nr. C(2010) 3180)
(Tekstas svarbus EEE)
(2010/296/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 18 straipsnio 4 dalį,
kadangi:
(1)
Siekiant padėti valstybėms narėms vykdyti Direktyvos 98/8/EB 18 straipsnio 1 dalyje nustatytą reikalavimą pateikti su biocidinių produktų autorizacija ir registracija susijusią informaciją, derėtų Biocidinių produktų registru (toliau - registras) nustatyti standartizuotą Europos Sąjungos lygmens informacijos sistemą.
(2)
Siekiant užtikrinti duomenų nuoseklumą, visos valstybės narės turėtų Direktyvos 98/8/EB 18 straipsnio 1 dalyje reikalaujamą informaciją pateikti per registrą.
(3)
Standartizuota informacijos sistema dar kuriama, todėl derėtų nustatyti, kad šis sprendimas įsigaliotų vėliau.
(4)
Šiame sprendime numatytos priemonės atitinka Biocidinių produktų nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sukuriamas Biocidinių produktų registras.
2 straipsnis
Direktyvos 98/8/EB 18 straipsnio 1 dalyje reikalaujamą informaciją valstybės narės įrašo į Biocidinių produktų registrą.
3 straipsnis
Šis sprendimas taikomas nuo 2010 m. liepos 1 d.
4 straipsnis
Šis sprendimas skirtas valstybėms narėms.
Priimta Briuselyje 2010 m. gegužės 21 d.

Labels: 1
0
3
6
12